CELEX: 32013D0209(01)
Language: fi
Date: 2013-01-14 00:00:00
Title: Komission päätös, annettu 14 päivänä tammikuuta 2013 , kolmen julkissektoritaustaisen jäsenen nimeämisestä Euroopan tilinpäätösraportoinnin neuvoa-antavan ryhmän (EFRAG) hallintoneuvostoon

9.2.2013   
            
            
               FI
            
            
               Euroopan unionin virallinen lehti
            
            
               C 37/28
            
         KOMISSION PÄÄTÖS,
   annettu 14 päivänä tammikuuta 2013,
   kolmen julkissektoritaustaisen jäsenen nimeämisestä Euroopan tilinpäätösraportoinnin neuvoa-antavan ryhmän (EFRAG) hallintoneuvostoon
   2013/C 37/06
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   sekä katsoo seuraavaa:
   
               (1)
            
            
               Kansainvälisten tilinpäätösstandardien soveltamisesta 19 päivänä heinäkuuta 2002 annetun Euroopan parlamentin ja neuvoston asetuksen (EY) N:o 1606/2002 (1) mukaan komission olisi saatava tilinpäätöskysymysten tekniseltä komitealta tukea ja asiantuntemusta kansainvälisten tilinpäätösstandardien arvioinnissa. Euroopan tilinpäätösraportoinnin neuvoa-antava ryhmä (EFRAG) toimii tällaisena tilinpäätöskysymysten teknisenä komiteana.
            
         
               (2)
            
            
               Liikkeeseenlaskijoita, sijoittajia ja tilinpäätösprosessiin osallistuvia kirjanpitäjiä edustavat eurooppalaiset järjestöt perustivat EFRAGin vuonna 2001.
            
         
               (3)
            
            
               EFRAGin hallintoneuvostoon kuuluu neljä julkissektoritaustaista jäsentä, joiden valinnan ratkaisee henkilön kokemus kansallisen tai Euroopan tason julkissektorilta. Kesäkuun 11 päivänä 2009 voimaan tulleen EFRAGin perussäännön lisäyksessä 1 olevan 3.2 kohdan mukaan komissio nimeää julkissektoritaustaiset jäsenet. EFRAGin yleiskokous nimittää EFRAGin hallintoneuvoston jäsenet tehtäviinsä.
            
         
               (4)
            
            
               Komissio valtuutti 26 päivänä helmikuuta 2010 antamassaan tiedonannossa sisämarkkinoista ja palveluista vastaavan komission jäsenen nimeämään puolestaan ja valvonnassaan julkissektoritaustaiset jäsenet Euroopan tilinpäätösraportoinnin neuvoa-antavan ryhmän (EFRAG) hallintoneuvostoon kokonaiseksi toimikaudeksi soveltaen asetusta (EY) N:o 1606/2002 (2).
            
         
               (5)
            
            
               Julkaistuaan julkisen hakuilmoituksen (3) komissio on valinnut kolme ehdokasta nimitettäviksi EFRAGin hallintoneuvoston julkissektoritaustaisiksi jäseniksi,
            
         ON PÄÄTTÄNYT SEURAAVAA:
   Ainoa artikla
   Komissio nimeää seuraavat henkilöt nimitettäviksi Euroopan tilinpäätösraportoinnin neuvoa-antavan ryhmän (EFRAG) hallintoneuvoston julkissektoritaustaisiksi jäseniksi:
   
                
            
            
               Carlo BIANCHERI
            
         
                
            
            
               Adriana DUȚESCU
            
         
                
            
            
               Carlos SORIA SENDRA
            
         
      Tehty Brysselissä 14 päivänä tammikuuta 2013.
      
         
            Komission puolesta
         
         Michel BARNIER
         
            Komission jäsen
         
      
   
   
      (1)  EYVL L 243, 11.9.2002, s. 1.
   
      (2)  SEC(2010) 229; PV(2010) 1907 lopullinen, 3 päivänä maaliskuuta 2010, kohta 14.5.
   
      (3)  EUVL C 93, 30.3.2012, s. 32.